**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.432/16(prot. Nr.16, 8.§) |

Par ziedojumu Ukrainas sabiedrības

vispārējam atbalstam Liepājā

un Ukrainā

Lai sniegtu atbalstu Ukrainas civiliedzīvotājiem saistībā ar Krievijas iebrukumu Ukrainā, pamatojoties uz Ukrainas civiliedzīvotāju atbalsta likuma 11.pantu, Publiskas personas finanšu līdzekļu un mantas izšķērdēšanas novēršanas likuma 10.panta pirmo daļu, likuma “Par pašvaldībām” 21.panta pirmās daļas 27.punktu un izskatot Liepājas valstspilsētas pašvaldības domes pastāvīgās Finanšu komitejas 2022.gada 15.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Ziedot sabiedriskā labuma organizācijai biedrībai “TABITAS SIRDS” (reģistrācijas Nr.40008257832) finanšu līdzekļus 5000 EUR (pieci tūkstoši *euro*) apmērā Ukrainas civiliedzīvotāju atbalstam Liepājā.

2. Ziedot sabiedriskā labuma organizācijai nodibinājumam “Fonds “Ziedot.lv”” (reģistrācijas Nr.40008078226) finanšu līdzekļus 10 000 EUR (desmit tūkstoši *euro*) apmērā Ukrainas civiliedzīvotāju atbalstam Ukrainā, fondam nodrošinot tādu ierīču iegādi, kas ražo elektroenerģiju un nodrošina siltumu, un sadarbībā ar Ukrainas vēstniecību šo ierīču nogādāšanu līdz Ukrainai.

3. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldes Pašvaldības budžeta uzskaites daļai veikt nepieciešamos grozījumus Liepājas valstspilsētas pašvaldības budžetā 1. un 2.punktā minēto ziedojumu piešķiršanai.

4. Liepājas pilsētas pašvaldības iestādes “Liepājas pilsētas pašvaldības administrācija” Juridiskajai daļai sagatavot ziedojuma līgumus par šajā lēmumā minēto ziedojuma piešķiršanu.

5. Pilnvarot Liepājas valstspilsētas pašvaldības izpilddirektoru slēgt ziedojuma līgumus ar ziedojuma saņēmējiem.

6. Liepājas valstspilsētas pašvaldības domes priekšsēdētāja vietniekam kontrolēt lēmumu izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Juridiskajai daļai, Izpilddirektora birojam, Domes priekšsēdētāja birojam |